দ্য হান্ড্রেড হল ইসিবি পরিচালিত ১০০-বলের ক্রিকেট ফ্র্যাঞ্চাইজ ক্রিকেট প্রতিযোগিতা। ইংল্যান্ড ও ওয়েলসের বিখ্যাত শহরগুলির ভিত্তিতে ফ্র্যাঞ্চাইজ দল তৈরী করে ২০২১-এ প্রথম প্রতিযোগিতা অনুষ্ঠিত হয়েছিল। প্রতিটি ম্যাচ সাধারণত আড়াই ঘন্টার হয়। বিবিসি ও স্কাই স্পোর্টস এর উদ্যোগে এই প্রতিযোগিতার ম্যাচগুলি সম্প্রচারিত হয়।  ইতিহাস ২০১৬ সালের সেপ্টেম্বর মাসে, ইংল্যান্ড এবং ওয়েলস ক্রিকেট বোর্ড (ইসিবি) কর্তৃক ইন্ডিয়ান প্রিমিয়ার লিগের অনুরূপ একটি নতুন শহরভিত্তিক ক্রিকেট টুয়েন্টি২০ প্রতিযোগিতার প্রস্তাব করা হয়েছিল। ১৮টি প্রথম-শ্রেণীর কাউন্টি, প্রফেশনাল ক্রিকেটার্স অ্যাসোসিয়েশন (পিসিএ) এবং মেরিলেবোন ক্রিকেট ক্লাবের (এমসিসি) মধ্যে প্রাথমিক আলোচনার পরে তারা প্রতিযোগিতার বিকাশের পক্ষে (১৬–৩) ভোট দিয়েছিল। ২০১৭ সালের ২৬শে এপ্রিল তারিখে, ইসিবির সদস্যরা ৩৮–৩ ভোটে নতুন এই প্রতিযোগিতা আয়োজন করার পক্ষে ভোট দিয়েছিল। প্রতিষ্ঠিত টুয়েন্টি২০ বিন্যাস হতে এইএ প্রতিযোগিতাটিকে সম্পূর্ণ নতুন ধরনের ক্রিকেটে রূপান্তরিত করার ধারণাটি ইসিবির প্রধান বাণিজ্যিক কর্মকর্তা সঞ্জয় প্যাটেল ২০১৭ সালের অক্টোবর মাসে জ্যেষ্ঠ ক্রিকেট কর্মকর্তাদের সাথে একটি ব্যক্তিগত বৈঠকে প্রথম প্রস্তাব করেছিলেন। তিনি যুক্তি দিয়েছিলেন যে শত বলের বিন্যাসটি নতুন দর্শকদের কাছে এই প্রতিযোগিতাটিকে আকর্ষণীয় করে তুলবে।  ইংল্যান্ডের সাবেক খেলোয়াড় এবং নর্দার্ন সুপারচার্জার্সের প্রধান কোচ দানিয়েলে হ্যাজেল বলেছেন যে এই প্রতিযোগিতাটি নারীদের আঞ্চলিক কাঠামোতে বিনিয়োগে সহায়তা করবে এবং প্রতিযোগিতাটি ঘরোয়া খেলোয়াড়দের খেলার ক্ষেত্রে একটি গুরুত্বপূর্ণ অভিজ্ঞতা হবে।  কোভিড-১৯ এর বৈশ্বিক মহামারীর কারণে এই প্রতিযোগিতাটি এক বছর পিছিয়ে প্রথমবারের মতো আয়োজন করা হয়েছে।  ফরম্যাট  ১০০-বলের ক্রিকেট হল একধরনের সীমিত ওভারের ক্রিকেট যাতে প্রতিটি ইনিংস ১০০ বলের হয়। সাধারণত একটি খেলা আড়াই ঘন্টার হয়।   ১০০ বল প্রতি ইনিংস  প্রতি ১০ বল অন্তর প্রান্ত পরিবর্তন   একজন বোলার টানা ৫ বা ১০টি বল পরপর করতে সক্ষম   একজন বোলার সর্বোচ্চ ২০টি বল করতে সক্ষম   বোলিং পক্ষের জন্য আড়াই মিনিটের স্ট্র্যাটেজিক টাইম-আউট  ইনিংসের শুরুতে ২৫ বলের পাওয়ার-প্লে  পাওয়ার-প্লে চলাকালীন ৩০ গজ রেখার বাইরে ২ জন ফিল্ডার  নো-বল হলে অতিরিক্ত ২ রান ও ফ্রি-হিট  নন-স্ট্রাইকার ব্যাটারকে ক্যাচ আউটের পর নিজের আসল প্রান্তে পৌঁছতে হবে  স্লো ওভার রেটের জন্য শাস্তিস্বরূপ শেষ ওভারে ৩০ গজ রেখার বাইরে ১ জন ফিল্ডার কম রাখতে হবে।  গঠন আটটি শহর-ভিত্তিক দল স্কুলের গ্রীষ্মের ছুটির সময় প্রতিযোগিতা করে। পুরুষ ও মহিলাদের সকল ম্যাচ একই দিনে একই মাঠে অনুষ্ঠিত হয়। লিগ পর্বে মোট ৩২টি ম্যাচ হয়। প্রতিটি দল ঘরের মাঠে চারটি ম্যাচ খেলেছে এবং চারটি ম্যাচ অন্যের মাঠে খেলে, এতে প্রতিটি দলের বিরুদ্ধে একটি ম্যাচ এবং তারপর তাদের নিকটতম আঞ্চলিক প্রতিদ্বন্দ্বীদের বিরুদ্ধে দ্বিতীয় বোনাস ম্যাচ অন্তর্ভুক্ত থাকবে।  যে দলটি শেষ পর্যন্ত পুরুষ ও মহিলা লিগের শীর্ষস্থান শেষ করে তারা সরাসরি ফাইনালে চলে যায়। দ্বিতীয় এবং তৃতীয় স্থান অর্জনকারী দলগুলি এলিমিনেটর (বা সেমিফাইনাল) প্রতিযোগিতায় অংশ নেবে এবং বিজয়ী ফাইনালে যাবে।  দল দল গঠনের পূর্বে ঠিক করা হয় যে দলের নামকরণ কাউন্টি ক্লাবগুলির ঐতিহ্যকে বহন করবে ও কোনও নির্দিষ্ট দেশ, শহর ও অঞ্চলের ভিত্তিতে হবে না। মে ২০১৯-এ দলগুলির নাম ঠিক করা হয়:   নাম ঘরের মাঠ যে কাউন্টিকে নির্দেশ করে পুরুষ দলের অধিনায়ক  মহিলা দলের অধিনায়ক    বার্মিংহাম ফিনিক্স এজবাস্টন (বার্মিংহাম, ওয়েস্ট মিডল্যান্ডস) ওয়ারউইকশায়ার, ওরচেস্টারশায়ার  মঈন আলী  অ্যামি জোনস   লন্ডন স্পিরিট লর্ড’স (সেন্ট জনস উড, গ্রেটার লন্ডন) এসেক্স, মিডলসেক্স, নর্দাম্পটনশায়ার  ইয়ন মর্গ্যান  হিদার নাইট   ম্যানচেস্টার অরিজিনালস ওল্ড ট্রাফোর্ড (স্ট্রেটফোর্ড, গ্রেটার ম্যানচেস্টার) ল্যাঙ্কাশায়ার  জস বাটলার  কেট ক্রস   নর্দার্ন সুপারচার্জার্স হেডিংলি (লিডস, ওয়েস্ট ইয়র্কশায়ার) ডারহাম, ইয়র্কশায়ার  ফাফ দু প্লেসিস  অ্যালিস ডেভিডসন-রিচার্ডস   ওভাল ইনভিন্সিবল্স দি ওভাল (কেনিংটন, গ্রেটার লন্ডন) কেন্ট, সারে  স্যাম বিলিংস  ডেন ফন নাইকার্ক   সাউদার্ন ব্রেভ রোজ বোল (সাউদাম্পটন, হ্যাম্পশায়ার) হ্যাম্পশায়ার, সাসেক্স  জেমস ভিন্স  অ্যানিয়া শ্রাবসোল   ট্রেন্ট রকেটস ট্রেন্ট ব্রিজ (ওয়েস্ট ব্রিজফোর্ড, নটিংহ্যামশায়ার) ডার্বিশায়ার, লিচেস্টারশায়ার, নটিংহ্যামশায়ার  লুইস গ্রেগরি  নাতালি সিভার   ওয়েলশ ফায়ার/ সোফিয়া গার্ডেন্স (কার্ডিফ, দক্ষিণ গ্ল্যামারগন) গ্ল্যামারগন, গ্লুচেস্টারশায়ার, সমারসেট  জশ কব  তামসিন বিউমন্ট  দলীয় সদস্য প্রতিটি পুরুষ ও মহিলা দল ১৫ জন খেলোয়াড় নিয়ে গঠিত, যাদের মধ্যে সর্বোচ্চ চারজন বিদেশী খেলোয়াড় হতে পারে। দ্য হান্ড্রেড-এ প্রতিদ্বন্দ্বিতাকারী প্রতিটি দলে কমপক্ষে একজন ইংল্যান্ড ক্রিকেট দলভুক্ত খেলোয়াড় স্বাক্ষরিত হয়। ২০২২ মরসুমের জন্য দল প্রতি বেতন ক্যাপ হল £১,০০০,০০০।  ফলাফল পুরুষ  মরসুমবিজয়ীব্যবধানরানার্স-আপ  ফাইনাল খেলার মাঠ  অবস্থান ২০২১সাউদার্ন ব্রেভ৩২ রানে জয়ী বার্মিংহাম ফিনিক্সলর্ড’সলন্ডন২০২২ট্রেন্ট রকেটস২ উইকেটে জয়ী ম্যানচেস্টার অরিজিনালস  মহিলা মরসুম বিজয়ী ব্যবধানরানার্স-আপ  ফাইনাল খেলার মাঠ  অবস্থান ২০২১ওভাল ইনভিন্সিবল্স৪৮ রানে জয়ীসাউদার্ন ব্রেভলর্ড’সলন্ডন ২০২২৫ উইকেটে জয়ী  সম্প্রচার স্কাই স্পোর্টস, বিবিসি ইংল্যান্ডে ম্যাচগুলি সম্প্রচার করে।  ভারতে ফ্যানকোড ও জার্মানিতে স্কাই স্পোর্টস তাদের ওয়েবসাইটে সম্প্রচার করে।  আরও দেখুন টি২০ ব্লাস্ট শার্লত এডওয়ার্ডস কাপ তথ্যসূত্র  বহিঃসংযোগ প্রাতিষ্ঠানিক ওয়েবসাইট  বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন বিষয়শ্রেণী:ইংরেজ ঘরোয়া ক্রিকেট প্রতিযোগিতা বিষয়শ্রেণী:২০২১-এ প্রতিষ্ঠিত পুনরাবৃত্ত ক্রীড়া ঘটনা